  Анжелика Тихонова корреспондент Удмуртиысь 12 дышетӥсьёс Россиысь дышетӥсьёслэн «Золотая тысяча» лыдметазы пыризы. Быръёнъёслы йылпумъянъёсты та нуналъёсы Россиысь Калыкез дышетонъя министерствоын юнматӥзы. Со сярысь элькун тӧролэн но кивалтэтлэн пресс-службазы ивортэ. Вожвылъяськонэ кунысьтымы вань улосвылъёсысь дышетӥсьёс пыриськизы Быръёнъёсты ортчон понна дышетӥсьёс ӧнерзыя ужамзэс сэрттӥзы-пертчизы, ас вормонъёссы сярысь ивортӥзы, асэнызы но ӵош ужась эшъёсынызы уже кутӥськись методикая ас кылдытэм ужзэс возьматӥзы. Пусъём, Россиысь дышетон удыслэсь дунне вылысь дышетон сӧзнэтъёсын вожвылъяськыны луонлык кылдытон, шор ёзо дышетонлэн ӟечлыкезъя Россиез дунне вылысь 10 устоосыз кунъёс пӧлы пыртон «Образование» йӧскалык ӵектослэн валтӥсь ужпумъёсыз луо. Удысазы азинсконъёссы понна дышетӥсьёсты федерал премиосын пусйизы.  Тодэ вайытом, Дышетӥсьлэн нуналэз азьын Удмуртиын федерал но улосвыл вожвылъяськонъёсын вормисьёсты сӥлы каризы.  Тегъёс: Дышетон Удмуртия Россия вожвылъяськон дышетӥсьёс  